《静轩》
宋代·吕本中

纷纷逐人行，扰扰与事竞。不知一世间，能得几人静。

公今默无一，种种以静胜。人来漫相接，事至聊复应。

开轩道院旁，足以补我病。日高公事散，转与静相称。

千载师盖公，此理久已證。炉烟袅晴窗，松声韵钟磬。

簿书勿勤来，公方在禅定。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。